ועדת הכלכלה, כנסת 16, פרוטוקול מספר 284, 2004-11-01 09:30

שלום שמחון: תקנות שירותי תיירות (מורי דרך) (תיקון), התשס"ד-2004.

מירי חושן: אישור התקנות צריך להיות בכפוף לאישור שר העבודה.

מירי חושן: אני מצטערת שלא שמנו לב לזה.

מירי חושן: גם משרד המשפטים כנראה לא שם לב לזה.

מירי חושן: קיים היום מקצוע אחד שחלה עליו חובת רישוי בחוק שירותי תיירות, שזה מקצוע של מורה דרך.

מירי חושן: בעיני משרד התיירות זה מקצוע מאוד חשוב.

מירי חושן: אדוני קיבל נייר עמדה של ההתאחדות, שאנחנו מצטרפים לכל מה שנאמר שם.

מירי חושן: הרעיון הוא שצריך לשמר את המקצוע.

מירי חושן: הוא נמצא בכל העולם הנאור, גם בעולם המערבי וגם בעולם הפחות מערבי.

מירי חושן: הדעת נותנת שמורה הדרך הוא הגורם המקצועי שיכול להסביר ולהורות את הארץ בצורה נכונה, בלי משוא פנים, בלי שקרים, בלי הטעיות, בייחוד במדינה כמו שלנו.

מירי חושן: רצינו רק לשפר את התקנות הקיימות במובן המילולי.

מירי חושן: כדי להיות מורה דרך צריך לעבור קורס בן שנתיים ובחינות רציניות מטעם משרד התיירות.

מירי חושן: אחרי שמסיימים את הקורס מקבלים תעודה של סיום קורס.

מירי חושן: הלימודים מוכרים, המרצים מוכרים.

מירי חושן: ברגע שמקבלים רשיון, יש אגרה לרשיון.

מירי חושן: קיימת אגרה דו-שנתית לרשיון.

מירי חושן: יש חובת השתלמות פעם אחת בשנה.

מירי חושן: מורי הדרך הרציניים לוקחים הרבה יותר מאחת לשנה.

מירי חושן: ההשתלמויות האלו באות ללמד הן את החידושים הטכנולוגיים והן את החידושים המשמעותיים.

מירי חושן: בארץ כמו שלנו שחודשים לבקרים יש חפירות ארכיאולוגיות וממצאים חדשים, יש מקום ללמוד ולחדש כל הזמן.

מירי חושן: הגדרה של יום ההשתלמות הזאת הוגדרה בתקנות בצורה מאוד לא ברורה.

מירי חושן: כמעט כל קדנציה חדשה של ממשלה מצא מורה דרך כזה או אחר את דרכו לליבו של חבר כנסת כזה או אחר כדי שיגיש הצעת חוק פרטיות לבטל את חובת ההשתלמויות.

מירי חושן: יש לנו חוות דעת של משרד המשפטים על כך שההשתלמויות הן בהחלט בגדר נורמה של חופש העיסוק.

לאה ורון: כחובה?

מירי חושן: השתלמות אחת בשנה היא חובה.

דוד טל: מדוע לא כל עובדי העירייה אלא רק חלק יוצאים להשתלמויות?

דוד טל: אם חוות הדעת היא כזאת שכל עובד צריך להשתלם.

דוד טל: .

מירי חושן: מורה דרך הוא לא עובד, הוא אדם עצמאי.

מירי חושן: חלק מעובדי העירייה עובדים עם קבלת קהל.

מירי חושן: מחייבים אותם בהשתלמות של לדעת איך להתנהג עם קהל.

דוד טל: אני מאוד בעד, אני רק אומר שלא את כולם מוציאים להשתלמות.

מירי חושן: בהשתלמות של קבלת קהל מוציאים את אלה שמקבלים קהל, בהשתלמות של מורי דרך מלמדים את כולם.

דוד טל: גם מוציאי זבל צריכים לעבור השתלמות?

מירי חושן: אני לא אתפלא אם גם אותם נצטרך ללמד.

לאה ורון: השאלה היא אם במקצועות חופשיים כמו רופאים, כמו עורכי דין חלה חובת השתלמות.

מירי חושן: עורכי דין ורופאים הולכים כל הזמן להשתלמויות.

לאה ורון: וולונטרית.

מירי חושן: כן.

מירי חושן: מורים עושים את זה כדי לקבל קידום בבית הספר.

מירי חושן: הסעיף של ההשתלמויות לא היה מספיק ברור.

מירי חושן: היו כאלה שניסו לנגח אותו כי הוא היה מנוסח בצורה מעורפלת.

מירי חושן: הצענו לכתוב אותו על- מנת שיהיה ברור.

מירי חושן: אם רוצים לדבר על אם צריך השתלמות או לא, בקשה, אדוני יכול לפתוח את זה לדיון, אבל זה לא הקטע המשפטי.

מירי חושן: סעיף 1 היה בעייתי מבחינה כלכלית.

מירי חושן: הבחינות הן בהתחלה בכתב, לאחר מכן יש בחינות בעל-פה.

מירי חושן: מדובר היה בסכומים עצומים שהמשרד מימן.

מירי חושן: זה גרם לזילות, כי היו אנשים שניגשו בלי סוף לבחינות.

מירי חושן: משרד האוצר אישר לנו לגבות אגרה עבור הבחינות.

מירי חושן: זה הסעיף המשמעותי פה.

דוד טל: מה גובה האגרה?

דבורה מנצור: 135 שקל למבחן בכתב, 350 שקל למבחן בעל-פה.

מירי חושן: יש כאלה שניגשים הרבה פעמים לבחינות בלי שהם יודעים, בלי שהם מתכוננים.

מירי חושן: לנו זה עולה כסף.

מירי חושן: יש אנשים שלא מתאימים ומתעקשים עוד ועוד לגשת.

רפי גלס: אני רוצה להתייחס לשאלה מדוע חלה חובה על מורה הדרך לעבור השתלמות לעומת ענפי מקצוע אחרים.

שלום שמחון: מי עושה את ההשתלמות הזאת?

רפי גלס: משרד התיירות.

רפי גלס: בנוסף להשתלמויות שמשרד התיירות מבצע, האגודה מתוך רצון לעבות ולהעמיק את הידע של מורי הדרך נותנת השתלמויות לפי ראות עיניה.

רפי גלס: מורה דרך חייב לעבור השתלמות מידי שנה.

רפי גלס: עם כל הכבוד לעורכי דין, לרופאים ולכל האנשים האלה, הם מטפלים מול האדם האינדיבידואלי, אנחנו , עם כל הצניעות, מייצגים את מדינת ישראל.

רפי גלס: אנחנו בהסברה שלנו מייצגים את המדיניות של ישראל.

רפי גלס: אנחנו מקשרים את העבר להווה ולעתיד.

רפי גלס: חשוב מאוד שמורה דרך יהיה מעודכן בכל מה שנעשה.

רפי גלס: האגודה נותנת יד לחובת ההשתלמות של מורה הדרך כתנאי לחידוש הרשיון.

שלום שמחון: יש עוד מקצועות שיש בהם תנאי כזה?

מירי חושן: עורכי דין ורופאים משתלמים מרצונם החופשי, מורים בבתי ספר משתלמים ומקבלים על זה גמול השתלמות.

אתי בנדלר: למה שאנחנו נעשה את זה מרצוננו החופשי והם לא?

רות יחזקאלי: יש שני שלבים במורי דרך.

רות יחזקאלי: יש את השלב שאדם הולך ללמוד בקורס מורי דרך כשאנחנו מפקחים על התוכניות, מפקחים על רמת המרצים, ויש את השלב שהאדם מקבל תעודת מורה דרך.

רות יחזקאלי: בכדי שאותו אדם יהיה מעודכן, יהיה בעניינים הוא חייב לעבור השתלמות אחת בשנה.

רות יחזקאלי: יש כאלה שעושים יותר השתלמויות.

רות יחזקאלי: ההשתלמויות מאורגנות מטעם המשרד.

רות יחזקאלי: יש גם השתלמויות מטעם איגוד מורי הדרך, שזה רק למי שרוצה.

מירי חושן: ההשתלמויות האלו הם במחירי עלות.

מירי חושן: לא קיים בשוק סיור ברמה כזאת.

מירי חושן: אם מורי הדרך באים לחפירות של בית שאן, אז הארכיאולוג של בית שאן מרצה.

מירי חושן: מורי הדרך משלמים מחירי עלות.

מירי חושן: אנחנו מסבסדים את זה בצורה כזאת שזה יהיה כמו שוק סגור.

ליאורה דהרי-אינבינדר: יד בן-צבי הוא מוסד ממלכתי על פי חוק כנסת.

ליאורה דהרי-אינבינדר: הבעיה שלנו היא מהות ההגדרה של שירותי תיירות, האם הם נתפסים כשירותי תיירות שניתנים לתיירות חוץ בלבד או גם לתיירות פנים, ובאיזו מידה מחוייב כל מדריך ברשיון מורה דרך.

ליאורה דהרי-אינבינדר: אנחנו עובדים בירושלים וברחבי הארץ.

ליאורה דהרי-אינבינדר: אנחנו מדריכים גם תלמידים וגם מבוגרים כחלק מפעילות אקדמית שלנו.

ליאורה דהרי-אינבינדר: חלק מהמדריכים שאנחנו מעסיקים הם מורי דרך בעלי רשיון, אבל חלקם מומחים שאינם בעלי רשיון.

ליאורה דהרי-אינבינדר: כל המדריכים הם בעלי תארים אקדמאים בכל תחומי הידע הנדרשים.

ליאורה דהרי-אינבינדר: הבחירה שלנו היא בחירה מאוד קפדנית של מומחים לצורך העניין הזה.

ליאורה דהרי-אינבינדר: סיור על עגנון בירושלים זה לא בהכרח דבר שכל מורה דרך שמסיים קורס מורה דרך יש לו בו התמחות מספקת כמו הרף שהצבנו לעצמנו.

ליאורה דהרי-אינבינדר: על-פי הייעוץ המשפטי של יד בן-צבי, ההגדרה שחלה היום בתקנה מתייחסת להסדרת שירותי תיירות לתיירות חוץ בלבד, כאשר תיירות פנים לא חייבת בעניין הזה.

ליאורה דהרי-אינבינדר: יש שאלה לגבי רמת ההדרכה.

ליאורה דהרי-אינבינדר: יכול להיות שיש אנשים שמעמידים מדריכים שאינם עומדים בסטנדרט גבוה, אבל גוף כמו שלנו בוחר את האנשים בקפידה.

ליאורה דהרי-אינבינדר: אם ישנו את התקנה הזאת באופן כזה שהיא תאפשר רק למורה דרך בעל תעודה, הרי שאנחנו פוגעים בעניין עצמו.

ליאורה דהרי-אינבינדר: העניין עצמו במקרה שלנו הוא לימוד תולדות ארץ ישראל ברמה הכי גבוהה שאפשר לקיים.

צפריר שחם: גם אנחנו כאגד תיור, שזה גוף שמוביל בעיקר תלמידים, מחויבים היום על ידי משרד החינוך להעמיד מדריכים שהם בעלי תעודת משרד החינוך.

צפריר שחם: תעודות משרד התיירות לא תקפות בהשוואה לתעודות של משרד החינוך .

צפריר שחם: התקנות האלו יחייבו את המדריך שלנו בשתי תעודות.

צפריר שחם: יש פרדוקס בכל התקנה הזאת.

דוד טל: יש בעיה לאחד את התעודות האלו?

צפריר שחם: נשמח אם תהיה תעודה אחת.

דבורה מנצור: הדרכה במשרד החינוך זה במסגרת טיולים בבתי ספר.

דבורה מנצור: הרשיון של מורה דרך לא קשור לנושא של הדרכה של טיולים בבתי הספר.

דבורה מנצור: אנחנו רואים את זה כמסגרת חינוכית שאין לה קשר למשרד התיירות.

דוד טל: האינפורמציה שנותנים בטיולים בבתי הספר לא יכולה להיות טובה לאינפורמציה שנותנים לתיירים.

דבורה מנצור: מורה הדרך יכול להדריך בבתי הספר.

דבורה מנצור: כאן יש הבנה בין משרד התיירות למשרד החינוך לגבי היכולת של מורה הדרך להדריך גם בבתי הספר.

אבשלום וילן: מה את אומרת על הטענה של גברת דהרי?

דבורה מנצור: יש אנשים שנקראים מומחי תחום.

דבורה מנצור: זה לא אנשים שהידע שלהם הוא ידע רחב על כל ארץ ישראל.

דבורה מנצור: מורי הדרך באים להדריך קבוצות של אנשים לגבי החברה שלנו, לגבי ארץ ישראל, לא רק היסטוריה, לא רק ארכיאולוגיה.

אבשלום וילן: נניח באים תיירים לירושלים ורוצים לקחת מומחה לנושא ירושלים.

אבשלום וילן: לפי התקנה הזאת המומחה לא יוכל להדריך.

אבשלום וילן: יש פה פרדוקס.

אבשלום וילן: אני לוקח ד"ר לתולדות ירושלים.

אבשלום וילן: לפי התקנה הזאת אם הוא לא מורה דרך הוא לא יוכל להסביר.

שלום שמחון: מה שמתבקש כרגע זה להגיד לכם ללכת הביתה כדי לעשות שיעורי בית.

שלום שמחון: גברת דהרי מיד בן- צבי אמרה שלא ברור אם מדובר בתיירות פנים או בתיירות חוץ.

שלום שמחון: ללא ספק אתם צריכים ללכת הביתה ולנסות להגדיר את מי זה כולל, את מי זה לא כולל.

שלום שמחון: אני בעד להקריא את התקנות, אבל זה לא פוטר אתכם מעשיית סדר.

מירי חושן: קשה לי להאמין שאיזה משפטן אמר לנציגים של יד בן-צבי שחוק שירותי תיירות בהגדרה שלו לא מתייחס לתיירות נכנסת, כי כיום, מאז שבוטלה ההגדרה של סוכנות נסיעות בחוק ההסדרים, החוק מתייחס רק לתיירות נכנסת.

אתי בנדלר: תיירות פנים היא בקטגוריה של תיירות נכנסת?

מירי חושן: יכול להיות שיש ספק לגבי התייחסות החוק לתיירות פנים.

מירי חושן: חוק שירותי תיירות מגדיר בפרק ב' את שירותי התיירות.

מירי חושן: יש הגדרה של בית מלון, יש הגדרה של חניון.

מירי חושן: אחר כך מגיעה ההגדרה של שירותי מורי דרך, שזה שירות שחייב להיות בתשלום.

מירי חושן: אם "אגד טורס" יקחו מורה דרך ויגידו שהם לא משלמים לו, אנחנו לא נאמין להם.

מירי חושן: אם כולנו נתארגן ונגיד לרפי גלס להדריך אותנו ביום ירושלים בלי כסף.

מירי חושן: .

דוד טל: מדוע גברתי מטילה דופי "באגד טורס"?

מירי חושן: משום ש"אגד טורס" זה עסק מסחרי.

מירי חושן: לא יתכן שמורה דרך יעבוד עבור עסק מסחרי בלי כסף.

אבשלום וילן: האם כחבר כנסת אני יכול להדריך טיול בירושלים בלי לקבל תמורה?

מירי חושן: כן.

מירי חושן: בתי ספר שנוסעים עם המורים שלהם, הסטודנטים שהולכים עם המרצה שלהם והצליינים עם הכומר שלהם זה לא ענייננו.

מירי חושן: אותו כומר כנראה כן מקבל מהכנסייה בווילס, אבל אנחנו לא ניכנס לזה כי אנחנו לא יכולים להגדיר איזה תמורה יש שם.

מירי חושן: לא ייתכן ש"אגד טורס" ייקח אחד כמו רפי גלס ל2 לנובמבר בלי לתת לו שיק בסופו של יום.

מירי חושן: אם יד בן- צבי עושה סיור של עגנון אז זה סיור פנימי של המוסד ולכן יש להם פטור, אבל אם הוא עושה סיור רגיל כמו "אגד טורס" אז..

עוזי ברזילי: אני רוצה להסתכל על זה מההיבט של מורה דרך ומההיבט שלנו כמנהלי האתרים ושמורות טבע.

עוזי ברזילי: קשה לי להאמין שיש פה איזו שהיא כוונה לקחת ממורי הדרך המסכנים את מה שנותר להם.

עוזי ברזילי: תעשיית התיירות לא נמדדת במיטה במלון, לא נמדדת בסיור המוצלח באתר המסויים, היא נמדדת בכל החבילה.

עוזי ברזילי: אם לא יהיו מורי דרך מקצועיים, אז כל החבילה תראה בהתאם.

עוזי ברזילי: מורי הדרך זה גוף עם אבא וכתובת, לא חלטוריסטים.

עוזי ברזילי: במידה ויש בעיה עם מורה דרך כזה או אחר יש כתובת לפנות.

עוזי ברזילי: ההכשרה של מורה הדרך היא בתיאום מלא איתנו.

עוזי ברזילי: לא הייתי מציע כאן לתת הזדמנות לאחרים להדריך.

עוזי ברזילי: למדנו מספיק שנים על מנת לעסוק בזה.

עוזי ברזילי: אסור לפתוח את זה לאקדמאים שלא הוכשרו כמורי דרך.

גבי רול: הכוונה בתיירות חוץ היא לתיירים הבאים מחו"ל, לא למדריך הנוסע עם תיירים ישראלים לחו"ל.

גבי רול: תיירות פנים היא תיירות ישראלית.

ליאורה דהרי-אינבינדר: יש אבחנה בין סוגי האוכלוסיות המודרכים למהות ההדרכה.

ליאורה דהרי-אינבינדר: האבחנה הזאת תעזור בחידוד ההגדרות.

מירי חושן: תקנות שירותי תיירות (מורי דרך) (תיקון), התשס"ד-2004 בתוקף סמכותי לפי סעיפים 3, 11 ו24 לחוק שירותי תיירות, התשל"ו-1976(1) ובאישור ועדת הכלכלה של הכנסת, אני מתקין תקנות אלה: תיקון הפתיח 1.

מירי חושן: בפתיח של תקנות שירותי תיירות (מורי דרך), התשכ"ז-1967 (להלן – התקנות העיקריות), במקום "לפי סעיף 8 לפקודת מורי הדרך (להלן – הפקודה), וסעיפים 4(א) ו2(ד) לפקודהת סדרי השילטון והמשפט, התש"ח-1948" יבוא "לפי סעיפים 3, 11 ו24 לחוק שירותי תיירות, התשל"ו-1976".

אתי בנדלר: צריכים להוסיף שהתקנות האלו הן בהתייעצות עם שר העבודה והרווחה ככל שמדובר בהסדרים בעניין הכשרה וכשירות של מורי דרך.

מירי חושן: אני לא בטוחה שהסעיף הזה לא נכנס בחוק ההסדרים.

מירי חושן: אנחנו נבדוק את זה.

אתי בנדלר: ככל שהסעיף הזה בתוקף, אז גם אישור התקנות יהיה מותנה בתיקון הפתיח.

מירי חושן: תיקון תקנה 8 2.

מירי חושן: בתקנה 8 לתקנות העיקריות בסופה יבוא: "(ד) נבחן אשר ייכשל שלוש פעמים בבחינה בכתב לא יהא זכאי לגשת לבינה בעל פה.

מירי חושן: (ה) נבחן אשר ייכשל שלוש פעמים בבחינה בעל-פה לא יהיה זכאי לקבל תעודה.

מירי חושן: "

דוד טל: אם נכשלתי 3 פעמים בבחינה בכתב.

דוד טל: .

מירי חושן: אתה צריך להתחיל את הקורס מחדש.

אתי בנדלר: אני מניחה שמדובר ב3 פעמים בשנה, לא שמונעים לכל החיים לגשת לבחינה.

מירי חושן: אין לנו 3 פעמים בשנה, יש לנו פעמיים.

מירי חושן: אנחנו מדברים על קורס חדש.

אתי בנדלר: אני לא מכירה הסדר בו מונעים מאדם לגשת שוב לבחינה או מונעים ממנו לעסוק במקצוע.

אתי בנדלר: אני סבורה שיש כאן פגיעה מוגזמת בחופש העיסוק של בן אדם.

אתי בנדלר: הייתי רוצה לקבל חוות דעת ממשרד המשפטים.

אתי בנדלר: לי זה נראה לא סביר.

אתי בנדלר: אולי יש מקום לעשות הפוגה יותר גדולה כדי לוודא שהוא ילמד, אולי יתכן להטיל עליו..

מירי חושן: אם נכשלים פעמיים בבחינה באוניברסיטה.

מירי חושן: .

שלום שמחון: אז כל החיים שלו הוא לא יכול?

מירי חושן: אנחנו אומרים לו לעשות את הקורס מחדש.

אתי בנדלר: אז תכתבי שנבחן אשר ייכשל 3 פעמים בבחינה בכתב, לא יהיה זכאי לגשת לבחינה בעל פה אלא אם כן עבר שוב את הקורס או את ההכשרה.

אתי בנדלר: ודאי לא למנוע את זה באופן מוחלט.

שלום שמחון: אנחנו מאשרים את 1 ו-2 עם התיקונים.

דוד טל: כמה זמן הקורס?

דבורה מנצור: שנה ושמונה חודשים.

שלום שמחון: אם הוא נכשל 3 פעמים הוא הולך לקורס של שנה ושמונה חודשים?

שלום שמחון: אני רוצה להעמיד להצבעה את סעיף 2.

שלום שמחון: מי בעד סעיף 2?

שלום שמחון: ה צ ב ע ה בעד –0 נגד - 1 סעיף 2 לא אושר

מירי חושן: באוניברסיטה הוא לומד מחדש שנה שלמה אחרי שפעמיים הוא נכשל.

שלום שמחון: זה דרקוני מידי.

מירי חושן: כנראה אלה אנשים שלא מתאימים.

דוד טל: אז תעשו מבחני סף.

אתי בנדלר: אולי טעיתם במבחני המיון שלכם.

שלום שמחון: את תקנה 2 לא אישרנו .

שלום שמחון: אם השר רוצה לחזור חזרה לתקנה 2, הוא צריך לבקש בקשה לדיון מחדש.

שלום שמחון: נכון לרגע זה אישרנו את תקנה 1.

מירי חושן: תיקון תקנה 9ה.

מירי חושן: בתקנה 9ה לתקנות העיקריות במקום הרישא החל במילים "לא תעסיק סוכנות כהגדרתה בצו הפיקוח על מצרכים ושירותים (סוכנויות לנסיעות לנופש ותיירות פנים, ומשרדים לתיור) תשכ"ז-1967" יבוא "מי שמארגן סיור לא יעסיק".

דוד טל: זה לא כוללני מידי בשביל לארגן סיור?

מירי חושן: אין היום הגדרה של סוכנות נסיעות, היא בוטלה בחוק ההסדרים.

מירי חושן: כדי שמורה הדרך יוכר כמורה דרך זה צריך להיות בתמורה.

מירי חושן: אם "אגד טורס" תארגן סיור, אז אין עליה את החובה מכוח תקנה ה.

מירי חושן: חובת התקנות היא שמורה הדרך לא יעסוק בלי רשיון.

מירי חושן: אנחנו רוצים שגם "אגד טורס" לא תוכל להעסיק מורה דרך שאין לו רשיון.

עדי עופר: צריך להבחין במקרה הזה בין סיורים להדרכות של מורי דרך.

עדי עופר: אנחנו גוף ממלכתי שמוכן לשבת יחד עם נציגי המשרד כדי להכין את התקנה הזאת בצורה קצת שונה.

עדי עופר: אנחנו מציעים לא להחיל את התיקון הזה, אלא לעשות הפרדה מוחלטת בין מי שמארגן סיורים תיירותיים למי שמארגן סיורים לימודיים.

עוזי ברזילי: אולי שנכניס את המילה "חבילת תיירות", לא את המילה "סיור".

מירי חושן: אני מציעה לאשר את זה, כי חשוב לנו ש"אגד טורס" יקחו מורי דרך עם רשיון.

מירי חושן: אנחנו יודעים על חברות שמעסיקות היום מורי דרך ללא רשיון.

מירי חושן: אני מבקשת שהתקנה תאושר כמו שהיא, כאשר ברגע שנגיע למשהו נבוא לוועדה מחדש.

מירי חושן: הקלנו בזמנו עם משרד החינוך.

מירי חושן: משרד החינוך אמר שהוא רוצה להכשיר קורס לאנשים מתוך משרד החינוך.

מירי חושן: הטיולים האלה מורכבים מ"גננות" של 80%.

מירי חושן: אם הם נוסעים למצדה, אז סביר שהמורה לימד אותם בבית ספר על מצדה.

מירי חושן: הסיור הוא יותר יום כיפי.

מירי חושן: המורה צריך לדעת דברים שמורה דרך שלנו לא לומד בקורס, אפילו איך לשמור בלילה שהתלמידים לא יעשנו סמים.

אתי בנדלר: איך פתרתם את זה?

מירי חושן: אנחנו הסכמנו לזה.

מירי חושן: עד לאחרונה כל אלה שהיה להם תו תקן של משרד החינוך התחילו לקבל עבודה כמורי דרך בכל מיני חברות.

אתי בנדלר: איך פתרתם את זה עם משרד החינוך מבחינה חוקית?

מירי חושן: משרד החינוך מבין היום שבתעודה שהם נותנים צריך להיות כתוב שזה חל רק על משרד החינוך.

אתי בנדלר: האם בפועל בתי הספר מארגנים סיורים?

מירי חושן: אמרתי שמי שקיבל ממערכת החינוך השתמש בזה גם בטיולים לא של מערכת החינוך.

דוד טל: אני מעודי לא נפגשתי בכל כך מעט תקנות עם כל כך הרבה בעיות.

דוד טל: אני מציע, אדוני היושב-ראש, שמשרד התיירות ישב עם הגורמים הרלוונטיים על התקנות כדי שנקבל דבר מוגמר.

דוד טל: עלו פה טענות של הגברת דהרי ושל אנשים אחרים.

דוד טל: אני חושב שמן הראוי לדחות את זה עד שהמשרד ישב עם הגורמים הרלוונטיים.

שלום שמחון: אני מקבל את ההצעה של חבר הכנסת טל.

שלום שמחון: אני מבקש ממשרד התיירות לשבת עם כל הגורמים הנוגעים בדבר.

מירי חושן: אנחנו מפסידים מאות אלפי שקלים כל שנה.

דוד טל: אתם יכולים לעשות את זה תוך שבוע.

דוד טל: מנהלת הוועדה מאוד זריזה, מאוד יעילה.

מירי חושן: המדינה מפסידה בצורה כזאת מאות אלפי שקלים.